open-index/open-wikipedia-markdown huggingface dataset:
Κιέβο Βερόνα

Η **Ασσοτσατσιόνε Κάλτσο Κιέβο Βερόνα** (), περισσότερο γνωστή ως **Κιέβο Βερόνα** (), ήταν επαγγελματικός Ιταλικός ποδοσφαιρικός σύλλογος που έδρευε στο Κιέβο.

Ιδρύθηκε το 1929 και έχει αγωνιστεί τα περισσότερα χρόνια στις μικρές κατηγορίες της Ιταλίας. Το 1994 ανέβηκε στη Σέριε Β και το 2001 για πρώτη φορά στην Σέριε Α. Από τότε αγωνιζόταν σταθερά στην μεγάλη κατηγόρια έχοντας υποβιβαστεί μόνο μια φορά, το 2007 στη Σέριε Β. Επίσης έχει κάνει τρεις ευρωπαϊκές εμφανίσεις, δυο στο κύπελλο ΟΥΕΦΑ και μια φορά στο Τσάμπιονς Λιγκ όπου αποκλείστηκε στα προκριματικά.

Τα επίσημα χρώματα της Κιέβο ήταν το κίτρινο και το μπλε. Το παρατσούκλια της ομάδας ήταν: *Gialloblu*, *Mussi Volanti* και *Ceo*.

Το 2021 διαλύθηκε.

## Εξωτερικοί σύνδεσμοι

*  


Κατηγορία:Ιδρύσεις αθλητικών συλλόγων το 1929
Κατηγορία:Ιδρύσεις ποδοσφαιρικών ομάδων το 1929
Κατηγορία:Βερόνα
Κροκόδειλος του Βούρκου

Ο **Κροκόδειλος του Βούρκου** (*Κροκόδειλος ο ελοχαρής - Crocodylus palustris*) είναι ένα ερπετό της οικογένειας των κροκοδειλίδων που ζει στη Κεϋλάνη, στην Ινδία, στο δυτικό Πακιστάν και στην Ινδονησία. 
## Περιβάλλον και κατανομή
Ο κροκόδειλος του βούρκου ζει σε λίμνες, μικρές και μεγάλες, σε ποτάμια, αλλά το μέρος όπου νιώθει πραγματική ευχαρίστηση να μένει είναι τα έλη. Περιστασιακά, αρκετοί από αυτούς προχωρούνε κατά την περίοδο των βροχών μέσα στα δάση και παγιδεύονται στις λιμνούλες και τα ρυάκια που σχηματίζονται με την απόσυρση των νερών.Ζει στο δυτικό Πακιστάν, στην Ινδία, στην Κεϋλάνη και στην Ινδονησία.
## Περιγραφή
Είναι πολύ μεγάλος (έχουν αναφερθεί και δείγματα με μήκος 4,5 μέτρα, αν και συνήθως φτάνουν τα 4) και απίστευτα μυώδης. Το σώμα του καλύπτεται από πλάκες, οι οποίες είναι μεγάλες στη ράχη και μικραίνουν στα πλευρά και τα πόδια. Έχει σχετικά μικρό κεφάλι με μακρύ ρύγχος, με ισχυρά σγόνια και που περιέχουν πολλά και ποικίλου μεγέθους δόντια. Τα μάτια και τα ρουθούνια να είναι τοποθετημένα ψηλά στο κεφάλι.  
## Διατροφή
thumb|left|250px|Κροκόδειλος του βούρκου σε ποτάμι.
Είναι πολύ άγριο αρπακτικό και ασκεί στα μέρη όπου μένει τον ίδιο έλεγχο που ασκεί και ο κροκόδειλος του Νείλου. Με μήκος από 3 ως τέσσερα μέτρα, κυνηγάει κυρίως ψάρια, συμπληρώνει όμως το διαιτολόγιό του και με πτηνά και θηλαστικά που πιάνει με ενέδρα. Ένας Άγγλος κυνηγός που είχε κυνηγήσει και σκοτώσει πολλούς από αυτούς αναφέρει ότι βρήκε στα στομάχια τους τα κατάλοιαπα από τα γεύματά τους:υπολείματα ανθρώπων, κομμάτια από δέρματα τίγρεων και λεοπαρδάλεων, ελαφιών, μουντζάγκ, αντιλοπών, καθώς και κατοικίδιων ζώων, μαζί με φτερά υδρόβιων πτηνών και λέπια ψαριών.
## Αναπαραγωγή
Ο κροκόδειλος του βούρκου γεννάει κατά το τέλος της εποχής της ξηρασίας 15-20 αυγά στην άμμο, τα οποία εκολάπτονται σε 50 μέρες και βγαίνουν τα κροκοδειλάκια που έχουν μήκος 0,25 μέτρα.
## Σχέσεις με τον άνθρωπο
Ο κροκόδειλος του βούρκου κατοικεί σε μέρη όπου κατοικεί και ο άνθρωπος. Οι Ινδοί τον θεωρούν ιερό και πολλές φορές ζει ανάμεσά τους ημιαιχμάλωτος. Μάλιστα πολλές φορές τον λατρεύουν ως θεότητα. Παρ'όλα αυτά πολλές φορές είναι επικίνδυνος για τον άνθρωπο. Όμως και ο άνθρωπος είναι επικίνδυνος για τον κροκόδειλο του βούρκου, καθώς τον κυνηγάει για το κρέας του και για το δέρμα του, από το οποίο φτιάχνονται τσάντες, ζώνες, παπούτσια, γάντια και άλλα αξεσουάρ.
## Πηγές
*dr Felix Rodriguez de la Fuente, "Ο Θαυμαστός κόσμος των ζώων", τόμος 5, σελ. 389, εκδ. Χρ. Τεγόπουλος-Ν. Νίκας 

Κατηγορία:Κροκοδειλίδες
Κατηγορία:Ερπετά της Ασίας
Isofix

**Isofix** είναι το διεθνές πρότυπο για τα σημεία στερέωσης για παιδικά καθίσματα ασφαλείας στα επιβατικά αυτοκίνητα. Το σύστημα είναι ανάλογο με το LATCH στις Ηνωμένες Πολιτείες και LUAS ("Lower Universal Anchorage System») ή Canfix στον Καναδά. Ο μηχανισμός για τη στερέωση του καθίσματος με τα κάτω αγκύρια είναι αρκετά διαφορετική από ότι στις Ηνωμένες Πολιτείες. Στην ΕΕ δύο κλιπ συνδέουν το κάθισμα στα Κάτω Άγκύρια ενώ στο LATCH είναι κρίκοι ανοιχτού τύπου.

Κατηγορία:Ασφάλεια
Κατηγορία:Αυτοκίνητο
Απομνημονεύματα Ξενοφώντα

Τα **Απομνημονεύματα** είναι έργο του Ξενοφώντα που απαρτίζεται από τέσσερα βιβλία·  ο όρος «Απομνημονεύματα» χρησιμοποιήθηκε για πρώτη φορά στο ομώνυμο έργο του που γράφτηκε το 394 π.Χ.
## Δομή και περιεχόμενο
Ο Λογγίνος συμπεριλαμβάνει, στο έργο του περί ύψους, τα Απομνημονέυματα του Ξενoφώντος, εκθειάζοντας τις αρετές του ιδιαίτερα για τις συνεχείς και διαδοχικές μεταφορές.

## Παραπομπές


## Πηγές
*Απομνημονεύματα κεφ. A-Δ
## Ελληνικές μεταφράσεις
*Εκδόσεις Πάπυρος, Παντελάκης Εμμ.- Διαμαντόπουλος Α.
*Εκδόσεις ΚΑΚΤΟΣ

## Εξωτερικοί σύνδεσμοι
Ανθολόγιο αττικής πεζογραφίας

Κατηγορία:Έργα του Ξενοφώντα
Κατηγορία:Σωκρατικοί διάλογοι
Χοσέ ντε Αντσιέτα

Ο **Χοσέ ντε Αντσιέτα** (*José de Anchieta*, Σαν Κριστόμπαλ ντε Λα Λαγούνα, Τενερίφη, 19 Μαρτίου 1534 - Ρεριτίμπα, Βραζιλία, 9 Ιουνίου 1597) ήταν Ισπανός Ιησουίτης ιεραπόστολος στη Βραζιλία που ανακηρύχθηκε άγιος από την Καθολική Εκκλησία.

Γεννήθηκε στην Τενερίφη (Κανάρια Νησιά) και φοίτησε στο Πανεπιστήμιο της Κοΐμπρα, στην Πορτογαλία, το 1548. Στη συνέχεια εισήλθε στην Κοινωνία της Αδελφότητας του Ιησού και στάλθηκε ως ιεραπόστολος στη Βραζιλία, όπου και πέθανε το 1597. Ήταν ο ιδρυτής της πόλης του Σάο Πάολο και ένας από τους ιδρυτές της πόλης του Ρίο ντε Τζανέιρο.

Οσιοποιήθηκε από τον Πάπα Ιωάννη Παύλο Β΄ το 1980 σε μια επίσημη τελετή στη Βασιλική του Αγίου Πέτρου στο Βατικανό. Λόγω της αφοσίωσής του και της επιτυχημένης ευαγγελικής ιεραποστολής του στη Βραζιλία, αποκλήθηκε «*Απόστολος της Βραζιλίας»*, καθώς επίσης και «*Μακάριος Πατέρας Χοσέ ντε Αντσιέτα»*. Ο  Χοσέ ντε Αντσιέτα τυποποίησε την ιθαγενή γλώσσα Τουπί, (Tupí), γράφοντας την πρώτη γραμματική της γλώσσας  *«Arte de gramática da língua mais usada na costa do Brasil»* 1595.

Αγιοποιήθηκε στις 3 Απριλίου 2014 από τον Πάπα Φραγκίσκο. Είναι ο δεύτερος άγιος, γεννημένος στις Κανάριες Νήσους μετά τον Πέδρο ντε Μπετανκούρ.

## Παραπομπές


## Εξωτερικοί σύνδεσμοι
* Arte de grammatica da lingua mais usada na costa do Brasil
* Esbozo de la Vida y Obra del Beato por José María Fornell Lombardo titulada EL PORTENTOSO PADRE JOSÉ DE ANCHIETA

Κατηγορία:Κανάριες νήσοι
Κατηγορία:Άγιοι της Ρωμαιοκαθολικής Εκκλησίας
Κατηγορία:Ισπανοί κληρικοί
Κατηγορία:Ρωμαιοκαθολικοί μοναχοί
Κατηγορία:Ιησουίτες
Κατηγορία:Οσιοποιήσεις από τον Πάπα Ιωάννη Παύλο Β΄
Ντιντιέ Ολέ-Νικόλ

Ο **Ντιντιέ Ολέ-Νικόλ** (γεννημένος στις 2 Σεπτεμβρίου 1961 στο Μπελέ της Αιν) είναι Γάλλος πρώην ποδοσφαιριιστής και νυν προπονητής. Αυτό τον καιρό εργάζεται στην ΦΚ Ρουέν.

## Καριέρα
Είχε μια μέση αγωνιστική καριέρα στις χαμηλότερες κατηγορίες της Γαλλίας με τις Ανζέ, Σαμπερί και Ραόν-λ'Ετάπ. Η θέση στην οποία αγωνιζόταν ήταν αυτή του Αμυντικού.

## Προπονητική Καριέρα
Διετέλεσε προπονητής των Ραόν-λ'Ετάπ, Βαλανσιέν, Νιμ, Σατορού. Επίσης εργάστηκε ως προπονητής της ομάδας της Λιγκ 1 ΟΖΚ Νις, από την 1η Ιουλίου 2009 και μέχρι τις 9 Μαρτίου 2010, όταν και η ΟΖΚ Νις αποφάσισε να τον απολύσει παραδίδοντας τις τύχες της ομάδας στους Ερίκ Ρουά, Ρενέ Μαρσιγκλιά και Φρεντερίκ Γκιοριά.

Τον Σεπτέμβριο του 2010, ανακοινώθηκε ως ο νέος προπονητής της Νεσατέλ Ξαμάξ. Απομακρύνθηκε από την τεχνική της ηγεσία έπειτα από μια εντός έδρας ήττα με σκορ 4-1 από την ΦΚ Τουν στις 11 Μαΐου 2011, αφήνοντας την φιναλίστ του Κυπέλλου Ελβετίας δύο πόντους πάνω από την ζώνη του υποβιβασμού με τρία εναπομείναντα παιχνίδια.

Τον Ιούλιο του 2011, προσλήφτηκε στην θέση του προπονητή από τον κυπριακό σύλλογο Απόλλων Λεμεσού, μία από τις καλύτερες κυπριακές ομάδες, με μεγάλο αριθμό οπαδών, αλλά με πάμπολα οικονομικά προβλήματα και με προβλήματα στελέχωσης του προπονητικού επιτελείου το 2011. Ο Ντιντιέ Νικόλ, εμφανίστηκε ως ο πλέον κατάλληλος από μία λίστα προπονητών, ώστε να βοηθήσει την ομάδα να ανασυνταχτεί και να επιστρέψει στον δρόμο των επιτυχιών και των τίτλων.

Στις 10 Νοεμβρίου 2011, ο Ολέ-Νικόλ προσλήφτηκε στην θέση του προπονητή της ομάδας της Ligue Professionnelle 1 ΟΣΜ Αλζέ, υπογράφοντας διετές συμβόλαιο με τον σύλλογο του Αλγερίου.

Στις 24 Μαΐου 2012, ανακοινώθηκε πως θα αναλάμβανε την τεχνική ηγεσία της ομάδας της Νασιονάλ ΦΚ Ρουέν, για την σεζόν 2012-13.

## Παραπομπές



Κατηγορία:Γάλλοι ποδοσφαιριστές
Κατηγορία:Γάλλοι προπονητές ποδοσφαίρου
Κατηγορία:Αμυντικοί ποδοσφαιριστές
Κατηγορία:Προπονητές ποδοσφαίρου Νιμ Ολιμπίκ
Κατηγορία:Ποδοσφαιριστές Ανζέ ΣΚΟ
Κατηγορία:Ποδοσφαιριστές ΟΣ Ραόν-λ'Ετάπ
Κατηγορία:Ποδοσφαιριστές ΣΟ Σαμπερί Φουτ
Κατηγορία:Προπονητές ποδοσφαίρου ΟΣ Ραόν-λ'Ετάπ
Κατηγορία:Προπονητές ποδοσφαίρου Βαλανσιέν ΦΚ
Κατηγορία:Προπονητές ποδοσφαίρου ΛΜ Σατορού
Κατηγορία:Προπονητές ποδοσφαίρου Κλερμόν Φουτ Ωβέρνη
Κατηγορία:Προπονητές ποδοσφαίρου ΟΖΚ Νις
Κατηγορία:Προπονητές ποδοσφαίρου ΦΚ Ρουέν
Κατηγορία:Προπονητές ποδοσφαίρου Νεσατέλ Ξαμάξ
Κατηγορία:Προπονητές ποδοσφαίρου Απόλλων Λεμεσού
Κατηγορία:Προπονητές ποδοσφαίρου ΟΣΜ Αλζέ
Λουντοβίκ Γκοτέν

Ο **Λουντοβίκ Γκοτέν**(γεννημένος στις 5 Ιουλίου 1985 στις Αμπίμ), είναι ένας Γάλλος ποδοσφαιριστής από την Γουαδελούπη, ο οποίος αγωνίζεται ως επιθετικός με την ΚΣ Μουλιέν και την Εθνική Γουαδελούπης.

## Καριέρα

Ύψους 1,76 μέτρων και βάρους 70 κιλών, ο παίκτης αναδείχτηκε μέσα από το σύστημα ακαδημιών της ΚΣ Μουλιέν, της οποίας και ήταν ο κορυφαίος σκόρερ για την σεζόν 2004-2005 στην *DH Guadeloupe*. Μετά από αυτή την καλή σεζόν, μετακόμισε στην ηπειριωτική Γαλλία, για λογαριασμό της ΚΣΑ (Κλαμπ Σπορτίφ Αβιονναί), με την ελπίδα να καταφέρει να βρει μια θέση στον χώρο του επαγγελματικού ποδοσφαίρου, αλλά επέστρεψε από την επόμενη σεζόν κιόλας στο νησί του.

Στη διάρκεια των σεζόν 2006-2007 και 2007-2008, η ομάδα του (η ΚΣΜ) τερμάτισε πρωταθλήτρια της ζώνης της Γουαδελούπης του Κυπέλλου Γαλλίας, κάτι που είχε ξαναγίνει την σεζόν 2005-2006 (μετά από αυτή την νίκη, η ΚΣΜ υποδέχτηκε την ΟΣ Λεσκάν, από την οποία ηττήθηκε με σκορ 3-0) παρά την απουσία του, αλλά η απώλειά του στην επίθεση της ομάδας ήταν κάτι παραπάνω από εμφανής.

Στις 22 Νομεβρίου 2006, η ομάδα ταξίδεψε στην ηπειρωτική Γαλλία, για να δώσει τον πρώτο της αγώνα απέναντι στην Κλερμόν Φουτ, όπου, όμως, γνώρισε την ήττα με σκορ 2-1. Το τέρμα της Μουλιέν, που έδωσε στην ομάδα το δικαίωμα να είναι μπροστά στο σκορ για ολόκληρο το πρώτο ημίχρονο, σημειώθηκε από τον Λουντοβίκ Γκοτέν.

Για μια ακόμη φορά, οι παίκτες της ΚΣΜ πήραν την πρόκριση για τον τελικό της ζώνης της Γουαδελούπης του Κυπέλλου Γαλλίας, απ'όπου, αφού τον κέρδισαν, κλήθηκαν να αντιμετωπίσουν, και πάλι, μια ομάδα της ηπειρωτικής Γαλλίας, όμως αυτή τη φορά, οι Γουαδελουπιανοί κατάφεραν να πάρουν την νίκη έπειτα από την ψυχοφθόρα διαδικασία των πέναλτι.

Κλήθηκε στην Εθνική Γουαδελούπης για το Gold Cup 2007, όπου πέτυχε δύο τέρματα με την ομάδα του, στη διάρκεια του προκριματικού γύρου της διοργάνωσης, και συνέβαλε τα μέγιστα στην πρόκριση της Γουαδελούπης στην τελική φάση.

## Παραπομπές


## Εξωτερικοί σύνδεσμοι

*  Ο Λουντοβίκ Γκοτέν στο National Football Teams

Κατηγορία:Γάλλοι ποδοσφαιριστές
Κατηγορία:Ποδοσφαιριστές από τη Γουαδελούπη
Κατηγορία:Επιθετικοί ποδοσφαιριστές
Κατηγορία:Ποδοσφαιριστές Εθνικής Γουαδελούπης
Κατηγορία:Ποδοσφαιριστές ΚΣ Αβιόν
Κατηγορία:Ποδοσφαιριστές ΚΣ Μουλιάν
Κάλτσιο Κατάνια

Η **Κάλτσιο Κατάνια** (Calcio Catania) είναι Ιταλική ποδοσφαιρική ομάδα που ιδρύθηκε το 1908 και εδρεύει στην Κατάνια της Σικελίας. Έχει περάσει μεγάλο μέρος της ιστορίας της στην Σέριε Β, κερδίζοντας την άνοδο στην κορυφή του πρωταθλήματος Ιταλίας Σέριε Α πέντε φορές. Επί του παρόντος αγωνίζεται στη Σέριε Α και η υψηλότερη θέση που έφτασε ποτέ είναι 8η, δύο φορές, κατά τη διάρκεια της δεκαετίας του 1960. Η μεγαλύτερη επιτυχία της ομάδας είναι η συμμετοχή στον τελικό του Κυπέλλου Άλπεων το 1964.

## Διακρίσεις
**[[Σέριε Β]]**
*Πρωταθλητές: 1953–54
*Άνοδος: 1959–60, 1969–70, 1982–83, 2005–06

**[[Κύπελλο Άλπεων]]**
*Δεύτερη θέση: 1964

**[[Σέριε C]] / [[Σέριε C1]]**
*Πρωταθλητές: 1938–39, 1947–48, 1948–49, 1974–75, 1979–80
*Άνοδος: 2001–02

**[[Σέριε C2]]**
*Πρωταθλητές: 1998–99

**[[Σέριε D]]**
*Πρωταθλητές: 1994–95

## Ρεκόρ συλλόγου
*Καλύτερη θέση στο πρωτάθλημα: **8η**, τη σεζόν 1960–61 και 1964–65.
*Περισσότερες εμφανίσεις: **281**, Damiano Morra μεταξύ 1975 και 1984.
*Περισσότερες γκολ: **47**, Guido Klein και Adelmo Prenna.
*Περισσότερες εμφανίσεις στην Σεριε  Α: **150**, Giuseppe Vavassori μεταξύ 1961 και 1966.

## Παραπομπές


## Εξωτερικοί σύνδεσμοι

*Επίσημη ιστοσελίδα 


Κατηγορία:Ιδρύσεις αθλητικών συλλόγων το 1908
Κατηγορία:Ιδρύσεις ποδοσφαιρικών ομάδων το 1908
Microsoft Surface

200px|δεξιά

Το **Microsoft Surface** είναι μια σειρά tablet που σχεδιάζονται και προωθούνται από τη Microsoft.

Το Surface θα είναι διαθέσιμο σε δύο εκδόσεις:
*μία έκδοση με τα Windows RT
* μία έκδοση με τα Windows 8 Pro
Το μοντέλο με τα Windows RT θα χρησιμοποιεί επεξεργαστή ARM, ενώ το μοντέλο με τα Windows 8 θα χρησιμοποιεί επεξεργαστή Intel CPU. Και τα δύο τα μοντέλα θα μπορούν να εγκαταστήσουν νέες εφαρμογές μέσω του Microsoft Store. Ωστόσο μόνο στο μοντέλο με τα Windows 8 θα επιτρέπεται εγκατάσταση των κλασικών εφαρμογών στην Επιφάνεια Εργασίας.
Το Surface RT είναι διαθέσιμο από τις 26 Οκτωβρίου του 2012, ενώ το Surface Pro είναι διαθέσιμο από τον Ιανουάριο του 2013.

## Τεχνικά χαρακτηριστικά του Surface RT
*Διαστάσεις: 27,4cm x 17,2cm x 0,94cm 
*Βάρος: 800gr
*Χρώμα: Dark Titanium
*Πλήκτρα: Power on/off, πλήκτρο ήχου
*Οθόνη: 10,6” ClearType HD Display, 1366 x 768 pixels, 16:9 (widescreen)
*CPU: Quad-core ARM Cortex-A9
*Κάρτα γραφικών: Nvidia Tegra 3 T30
*RAM: 2 GB
*Αποθηκευτικός χώρος: 32/64GB
*Αφή: Multi-touch οθόνη αφής 5 σημείων
*Ασύρματη σύνδεση: IEEE 802.11 WiFi, bluetooth 4.0
*Camera: Δύο 720p HD εμπρός και πίσω
*Ήχος: Δύο μικρόφωνα, stereo ηχεία
*Θύρες: 1 USB 2.0, microSDXC, HD video out, θύρα ακουστικών 3.5 χιλ., cover port
*Αισθητήρες: Αισθητήρας φωτισμού περιβάλλοντος, επιταχυνσιόμετρο, γυροσκόπιο, πυξίδα
*Μπαταρία: 31,5Wh

*Κατασκευαστής: Microsoft
*Λειτουργικό: Windows RT
*Προ-εγκατεστημένες εφαρμογές: Mail, Calendar, Messaging, SkyDrive, Internet Explorer 10, Bing, Xbox Music, Xbox Video, Xbox Games, Microsoft Office Home and Student RT preview (Word, Excel, PowerPoint, OneNote)

## Τεχνικά Χαρακτηριστικά του Surface Pro
*Διαστάσεις: 27,5cm x 17,3cm x 1,3cm
*Βάρος: 910gr
*Πλήκτρα: Power on/off, πλήκτρο ήχου
*Οθόνη: 10,6” ClearType Full HD Display, 1920 x 1080 pixels, 16:9 (widescreen)
*CPU: Dual-core Intel Core i5
*RAM: 4GB
*Αποθηκευτικός χώρος: 64/128GB
*Αφή: Multi-touch οθόνη αφής 10 σημείων
*Ασύρματη Σύνδεση: 
*Camera: Δύο 720p HD εμπρός και πίσω
*Θύρες: USB 3.0, Mini DisplayPort, cover port
*Αισθητήρες: Αισθητήρας φωτισμού περιβάλλοντος, επιταχυνσιόμετρο, γυροσκόπιο, πυξίδα
*Μπαταρία: 42Wh

*Κατασκευαστής: Microsoft
*Λειτουργικό: Windows 8 Pro

## Πηγές
*http://www.pestaola.gr/surface-tablet-windows-rt-specs/ 
*http://www.microsoft.com/Surface/en-US/

Κατηγορία:Microsoft
Κατηγορία:Υπολογιστές ταμπλέτες
Φεστιβάλ Ποδοσφαίρου της Τουλόν

150 px|thumb|right|Αφίσα του πρώτου Τουρνουά της Τουλόν, το 1967

Το **Διεθνές Φεστιβάλ Ελπίδων της Τουλόν και του Βαρ**, πιο γνωστό ως **Τουρνουά της Τουλόν**, είναι μια ποδοσφαιρική διοργάνωση, στην οποία έρχονται αντιμέτωπες 8 εθνικές ομάδες νέων (αν και παλαιότερα συμμετείχαν μονάχα Εθνικές Ελπίδων, πλέον έχουν κάνει την εμφάνισή τους και Εθνικές Ομάδες U-20, αλλά και Ολυμπιακές Ομάδες (U-23) στις τελευταίες διοργανώσεις).

Η αρχική έκδοση του Τουρνουά, η οποία αποτελούνταν από 6 ομάδες, δημιουργήθηκε το 1967 από τον Μωρίς Ρεβελό. Μετά από 7 χρόνια αδράνειας, το Τουρνουά της Τουλόν επανήλθε δριμμύτερο το 1974, με την συμμετοχή, για πρώτη φορά, 4 εθνικών ομάδων (Πολωνία, Ουγγαρία, Τσεχοσλοβακία και Βραζιλία) και 4 συλλόγων (Ντέρμπι Κάουντι, ΡΣΚ Άντερλεχτ, Νιμ και Μενχενγκλάντμπαχ). Αυτή, θα αποτελέσει και την μοναδική, σε αυτή τη μορφή, διοργάνωση, μέχρι και το 1975, με τις 8 συμμετέχουσες ομάδες να εκπροσωπούν και από μία χώρα (Αργεντινή, Γαλλία, Ιταλία, Μεξικό, Τσεχοσλοβακία, Ουγγαρία, Πολωνία και Πορτογαλία). Τα τηλεοπτικά δικαιώματα της διοργάνωσης αποκτήθηκαν από το Eurosport το 1998, δίνοντας έτσι την δυνατότητα της παγκόσμιας μετάδοσής της, και, αργότερα, την αναγνώριση από την FIFA, το 2002.

Πολλές είναι οι προσωπικότητες του Παγκοσμίου Ποδοσφαίρου που συμμετείχαν, προτού αναδειχτούν σε κορυφαίους στον τομέα τους, στην συγκεκριμένη διοργάνωση, μεταξύ των οποίων είναι άξιοι αναφοράς, μεταξύ άλλων, οι Ζινεντίν Ζιντάν, Άλαν Σίρερ (πρώτος σκόρερ το 1991), Τιερί Ανρί (καλύτερος παίκτης και πρώτος σκόρερ το 1997), Χουάν Ρομάν Ρικέλμε (καλύτερος παίκτης το 1998), Νταβίντ Ζινολά (καλύτερος παίκτης το 1987), Φαμπιάν Μπαρτέζ, Χρίστο Στόιτσκοφ, Τζιμπρίλ Σισέ (πρώτος σκόρερ το 2001), Κριστιάνο Ρονάλντο (2003).

## Γενικά
Στην διοργάνωση συμμετέχουν 8 ομάδες, οι οποίες έχουν επιλεγεί από τους διοργανωτές, ανάλογα με τις επιδόσεις τους ή με το ταλέντο που έχουν. Οι 8 αυτές ομάδες μοιράζονται σε δύο ομίλους, με μονές αναμετρήσεις, με το τέλος των οποίων, παίρνουν την πρόκριση για τα ημιτελικά οι δύο καλύτερες ομάδες του κάθε ομίλου. Οι ημιτελικοι και ο τελικός παίζονται επ΄σιης σε μονή αναμέτρηση. Οι αγώνες λαμβάνουν χώρα σε διάφορα στάδια του Βαρ και των Μπους-ντυ-Ρον, ακόμη κι αν οι σημαντικότεροι αγώνες, καθώς και οι τελικές φάσεις, λαμβάνουν χώρα στο Σταντ Μαγιόλ της Τουλόν.

## Τίτλοι

## Εξωτερικοί σύνδεσμοι

*  Επίσημη Ιστοσελίδα
*  RSSSF

Κατηγορία:Ποδόσφαιρο στη Γαλλία
Κατηγορία:Αθλητισμός στις Μπους-ντυ-Ρον
Μασιέλ Λίνο

Ο **Ντορβαλίνο Άλβες Μασιέλ**, περισσότερο γνωστός ως **Μασιέλ Λίνο**, γεννημένος την 1η Ιουνίου 1977 στο Σάο Πάολο, είναι Βραζιλιάνος ποδοσφαιριστής. Αγωνιζόταν ως πλάγιος αμυντικός  στην αριστερή πτέρυγα στον ΠΑΟΚ.

## Καριέρα
Ο Μασιέλ Λίνο ξεκίνησε την επαγγελματική του καριέρα από την Κορίνθιανς το 1997 όπου όμως δεν είχε συμμετοχές. Στη συνέχεια πέρασε από πολλές ομάδες της πατρίδας του. Πρωτοήρθε στην Ευρώπη το 2006 για λογαριασμό της πορτογαλικής Ακαδέμικα Κοΐμπρα η πολύ καλή χρονιά του στην ομάδα τον έφερε την επόμενη σεζόν στην ΦΚ Πόρτο. Έμεινε στην ομάδα 1,5 χρόνο αγωνιζόμενος κυρίως ως αλλαγή, πανηγύρισε στο διάστημα αυτό δύο πρωταθλήματα. Τον Δεκέμβριο του 2008 ενδιαφέρθηκε για την απόκτησή του ο ΠΑΟΚ, που τελικά τον ενέταξε στο δυναμικό στις αρχές Ιανουαρίου του 2009. Κατά τη διάρκεια της πρώτης του χρονιάς στην ομάδα της Θεσσαλονίκης ξεχώρισε, πέρα από τις αμυντικές του ικανότητες και για τη δεινότητά του στις εκτελέσεις φάουλ. Η παρουσία του στον ΠΑΟΚ υπήρξε πετυχημένη γεγονός που οδήγησε τον Απρίλιο του 2010, σε ανανέωση του συμβολαίου του για άλλα δύο χρόνια, με αύξηση στις απόδοχές του

Την περίοδο 2011-2012 πραγματοποίησε πολύ καλή χρονιά, κερδίζοντας διακρίσεις κατά τη διάρκεια του πρωταθλήματος,
 ενώ στην ετήσια βράβευση συμπεριλήφθηκε στους δεκαοκτώ καλύτερους παίκτες του πρωταθλήματος της περιόδου 2011-12. Πριν την ολοκλήρωση της χρονιάς ο ΠΑΟΚ φρόντισε να ανανεώσει την συνεργασία μαζί του, ανανεώνοντας το συμβόλαιό του για άλλα δύο χρόνια.

## Διακρίσεις
### Ομαδικές
*Ένα πρωτάθλημα Πορτογαλίας: (2008)

### Ατομικές
*Το 2012 βραβεύθηκε ως μέλος της καλύτερης 18άδας του ελληνικού πρωταθλήματος 2011-12 από τα Βραβεία Nova Superleague 2012.
*Το 2013 βραβεύθηκε ως πολυτιμότερος παίκτης του ΠΑΟΚ για την σεζόν 2012-13.

## Παραπομπές


## Εξωτερικοί σύνδεσμοι

* Λίνο Ντορβαλίνο Άλβες&paiktisid=5178/    Η καριέρα του Λινο με αριθμούς
* contra.gr Τα... στοιχήματα του "νέου" Λίνο]
* record.xl.pt Lino: «Sede de vitória ainda não acabou»]
* sport24.gr  Λίνο: Αν γινόταν θα έπαιζα στην Εθνική Ελλάδας
* sport24.gr  Λίνο: "Δέθηκα με τον ΠΑΟΚ και θέλω να μείνω"]
* olapaok.gr Συνέντευξη Λίνο

Κατηγορία:Βραζιλιάνοι ποδοσφαιριστές
Κατηγορία:Αμυντικοί ποδοσφαιριστές
Κατηγορία:Ποδοσφαιριστές ΦΚ Πόρτο
Κατηγορία:Ποδοσφαιριστές ΠΑΟΚ
Κατηγορία:Ποδοσφαιριστές Φλουμινένσε Φούτμπολ Κλαμπ
Κατηγορία:Ποδοσφαιριστές Εσπόρτε Κλούμπε Μπαΐα
Κατηγορία:Ποδοσφαιριστές Σπορτ Κλαμπ Κορίνθιανς Παουλίστα
Κατηγορία:Ποδοσφαιριστές Ασοσιασάο Ντεσπορτίβα Σάο Καετάνο
Κατηγορία:Ποδοσφαιριστές Φιγκεϊρένσε Φουτεμπόλ Κλούμπε
Κατηγορία:Ποδοσφαιριστές Σάο Πάολο Φουτεμπόλ Κλούμπε
Κατηγορία:Ποδοσφαιριστές Εσπόρτε Κλούμπε Ζουβεντούδε
Κατηγορία:Ποδοσφαιριστές Ασοσιασάο Ακαδέμικα δε Κοΐμπρα
Κατηγορία:Ποδοσφαιριστές Μαρίλια Ατλέτικο Κλούμπε
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Καμπεονάτο Μπραζιλέιρο Σέριε Α
Κατηγορία:Ξένοι ποδοσφαιριστές στην Ελλάδα
Ζήσης Βράκας

Ο **Ζήσης Βράκας**, ήταν σημαντικός Έλληνας Μακεδονομάχος οπλαρχηγός από το Περιβόλι Γρεβενών.

## Βιογραφικά στοιχεία

Ο Ζήσης Βράκας γεννήθηκε το 1857 στο Περιβόλι Γρεβενών. Έδρασε στην περιοχή της Πίνδου και της Δυτικής Μακεδονίας, αρχικά ως κλέφτης. Λόγω της καταδίωξής του από τις Οθωμανικές αρχές αναγκάστηκε να καταφύγει στη Λάρισα. Στη συνέχεια, επικεφαλής σώματος συμμετείχε στη Μακεδονική Επανάσταση του 1896 και το 1897 εισήλθε εκ νέου στη Μακεδονία επιτιθέμενος κατά Οθωμανικών στόχων. Κατά τη διάρκεια του Μακεδονικού Αγώνα έδρασε με το σώμα του στις περιοχές Γρεβενών, Βοΐου και Καστανοχωρίων κατά Οθωμανικών αποσπασμάτων στρατού και Βουλγαρικών ένιοπλων ομάδων, αλλά και κατά της Ρουμανικής προπαγάνδας που προσπαθούσε να προσεταιριστεί τους βλάχόφωνους Ελληνικούς πληθυσμούς.

## Παραπομπές


Κατηγορία:Ιστορία των Γρεβενών
Κατηγορία:Μακεδονομάχοι
Κατηγορία:Κλέφτες
Κατηγορία:Μακεδονική Επανάσταση 1896
Κατηγορία:Μακεδόνες
Ελληνικές βουλευτικές εκλογές 1853

Οι **ελληνικές βουλευτικές εκλογές του 1853** έγιναν στις 23 Σεπτεμβρίου 1853. Οι εκλογές έγιναν από την φιλοβασιλική κυβέρνηση Κριεζή, η οποία συγκέντρωσε την απόλυτη πλειοψηφία (138 έδρες).

## Ιστορία
Οι προηγούμενες εκλογές είχαν λάβει χώρα το 1850 και πάλι από την Κυβέρνηση του ναυάρχου Αντωνίου Κριεζή. Το 1853 οι εκλογές έγιναν σε μια περίοδο έντασης των σχέσεων της Ελλάδας με την Τουρκία, στο πλαίσιο του Κριμαϊκού Πολέμου που άρχιζε εκείνες τις ημέρες. Οι Έλληνες πολιτικοί και ο Όθωνας ήλπιζαν σε νίκη της Ρωσίας, ενάντια στην Οθωμανική Αυτοκρατορία και τους συμμάχους της Αγγλία και Γαλλία, αλλά δεν πήραν μέρος στον πόλεμο μετά από έντονες πιέσεις Αγγλίας και Γαλλίας.

Για τις εκλογές, οι εφημερίδες «Πανελλήνιον» και «Αθήνα» περιέγραψαν ότι έλαβε χώρα σημαντική νοθεία

Δεδομένου ότι οι εκλογές κερδήθηκαν από τους υποστηρικτές της κυβέρνησης Κριεζή, δεν έγινε κάποια σημαντική αλλαγή στο κυβερνητικό σχήμα μετά τις εκλογές, εκτός από την αντικατάσταση των υπουργών επί των Στρατιωτικών και επί των Οικονομικών στις 5 Οκτωβρίου 1853. Ο Σκαρλάτος Σούτσος έγινε ο νέος υπουργός επί των Στρατιωτικών και ο Κωνσταντίνος Προβελέγγιος επί των Οικονομικών.

## Παραπομπές


1853
Κύπελλο Ισπανίας ποδοσφαίρου ανδρών 2012–13

Το **κύπελλο Ισπανίας 2012-13** ξεκίνησε στις 29-30 Αυγούστου με τον πρώτο γύρο και τελείωσε στις 17 Μαΐου του 2013 με τον τελικό. Συμμετέχουν 83 ομάδες και διεξάγονται 51 αγώνες. Νικήτρια του θεσμού είναι η Ατλέτικο Μαδρίτης.

## Πρώτος γύρος

## Δεύτερος Γύρος

## Τρίτος Γύρος

## Γύρος των 32

### Αποτελέσματα

## Γύρος των 16

## Προημιτελικά

## Ημιτελικά

## Τελικός

*Κύριο θέμα: [[Τελικός κυπέλλου Ισπανίας 2013]]*

Ο Τελικός έγινε στις 17 Μαΐου 2013.

 

Κυπελλο Ανδρων 2013
Κατηγορία:Εγχώρια ποδοσφαιρικά κύπελλα 2012-2013
Ποδόσφαιρο σάλας

Το **ποδόσφαιρο σάλας** (αγγλικά: *foot de salle* , εξελληνισμένη μορφή στην κυπριακή διάλεκτο: *φούτσαλ*) είναι μια παραλλαγή του ποδοσφαίρου που παίζεται σε ένα μικρότερο γήπεδο και κυρίως σε εσωτερικούς χώρους. Το όνομά του στα αγγλικά προέρχεται από την πορτογαλική λέξη futebol de salão (φουτεμπόλ ντε σαλάου), η οποία μπορεί να μεταφραστεί ως "ποδόσφαιρο αίθουσας" ή "εσωτερικό ποδόσφαιρο". Κατά την διάρκεια του δεύτερου παγκόσμιου πρωταθλήματος που πραγματοποιήθηκε στη Μαδρίτη το 1985, χρησιμοποιήθηκε επίσης το όνομα Fútbol Sala. Από τότε, το όνομα άλλαξε επίσημα και είναι διεθνώς γνωστό ως φουτσάλ.

Το ποδόσφαιρο σάλας παίζεται ανάμεσα σε δύο ομάδες των πέντε παικτών, από τους οποίους ένας είναι ο τερματοφύλακας και επιτρέπονται απεριόριστες αλλαγές. Σε αντίθεση με κάποιες άλλες μορφές εσωτερικού ποδοσφαίρου, το παιχνίδι παίζεται σε μια σκληρή επιφάνεια που οριοθετείται από γραμμές; τοίχοι ή πίνακες δεν χρησιμοποιούνται. Επίσης παίζεται με μια μικρότερη μπάλα με λιγότερη αναπήδηση από ότι μια μπάλα κανονικού ποδοσφαίρου. Η επιφάνεια, η μπάλα και οι κανόνες δημιουργούν μια έμφαση στον αυτοσχεδιασμό, τη δημιουργικότητα, την τεχνική καθώς και τον έλεγχο της μπάλας και τις πάσες σε μικρούς χώρους.

Στην Ελλάδα όλα τα θέματα του Ποδοσφαίρου Σάλας τα χειρίζεται η Πανελλήνια Ένωση Ποδοσφαιρικών Σωματείων Σάλας 5x5-Futsal (Π.Ε.Π.Σ.Σ.).

## Παραπομπές


## Εξωτερικοί σύνδεσμοι

* Κανονισµοί του Παιχνιδιού
* Eνημερωτική διαδικτυακή πύλη για το ποδόσφαιρο Σάλας 


Κατηγορία:Ορολογία ποδοσφαίρου
Κατηγορία:Παραλλαγές ποδοσφαίρου
Κατηγορία:Παιχνίδια με μπάλα
Ινδικά (τίτλος)

Με τον τίτλο **Ινδικά** φέρονται αλφαβητικά τα ακόλουθα αρχαία ελληνικά συγγράμματα:

* Ινδικά (Αρριανός), που αφορά σύγγραμμα του Αρριανού για το ταξίδι τού Νεάρχου στην Ινδία.
* Ινδικά (Κτησίας) , που αφορά σύγγραμμα του Κτησία επί των πεποιθήσεων των Περσών για την Ινδία.
* Ινδικά (Μεγασθένης), που αφορά σύγγραμμα του Μεγασθένη από τα ταξίδια του στη Νότια Ασία και την παραμονή του στην Ινδία, ένα ιδιαίτερα σπουδαίο γεωγραφικό και ιστορικό έργο.

Κατηγορία:Αρχαία ελληνικά συγγράμματα
Μητροπολίτης Νικοπόλεως και Πρεβέζης Χρυσόστομος

Ο **Χρυσόστομος Τσιρίγκας** (κατά κόσμον **Γεώργιος Τσιρίγκας**, Αθήνα, 1957) είναι Έλληνας θεολόγος και επίσκοπος, Μητροπολίτης Νικοπόλεως και Πρεβέζης από το 2012.

## Βιογραφικά στοιχεία
Γεννήθηκε στην Αθήνα. Μετά την ολοκλήρωση των γυμνασιακών του σπουδών εισήχθη στη Νομική Σχολή Αθηνών και μετά την αποφοίτησή του συνέχισε τις σπουδές του στη Θεολογική Σχολή του ίδιου πανεπιστημίου.

Σε ηλικία 36 ετών εκάρη μοναχός στην Ιερά Μονή Ασωμάτων Πετράκη από τον Αρχιμανδρίτη Χριστόφορο Παπαδόπουλο. Η χειροτονία του σε διάκονο έγινε τον Νοέμβριο του 1993 από τον Μητροπολίτη Γρεβενών Σέργιο. Η χειροτονία του σε πρεσβύτερο πραγματοποιήθηκε το 1995 από τον Μητροπολίτη Διδυμοτείχου, Ορεστιάδας και Σουφλίου Δαμασκηνό. Το 1996 ανέλαβε εφημέριος στον Ιερό Ναό Αγίου Νικολάου στα Κάτω Πατήσια, ενώ την πενταετία 1995 - 2000 πρόσφερε τις υπηρεσίες του στην Γραμματεία των Συνοδικών Δικαστηρίων και από το 2000 μέχρι το 2012 ανέλαβε τον ρόλο του Γραμματέα τους.

Η εκλογή του σε μητροπολίτη Νικοπόλεως και Πρεβέζης έγινε στις 5 Οκτωβρίου 2012 και στις 6 Οκτωβρίου ακολούθησε η χειροτονία του σε επίσκοπο στον Ιερό Ναό Αγίου Νικολάου Αχαρνών. Η ενθρόνισή του πραγματοποιήθηκε στον Ναό Αγίων Κωνσταντίνου και Ελένης Πρέβεζας στις 22 Νοεμβρίου, παρουσία του Αρχιεπισκόπου Αθηνών Ιερωνύμου και πλήθους Μητροπολιτών.

Το 2016 ήταν μέλος της αντιπροσωπείας της Εκκλησίας της Ελλάδος στην Πανορθόδοξη Σύνοδο της Κρήτης.

## Παραπομπές


## Πηγές
* Νέος Μητροπολίτης Νικοπόλεως ο Αρχιμ. Χρυσόστομος Τσιρίγκας, ιστοσελίδα *atpreveza.gr*, 05/10/2012.
* Ο μητροπολίτης, ιστοσελίδα Μητρόπολης, 05/10/2014.

## Εξωτερικοί Σύνδεσμοι
*Επίσημη ιστοσελίδα Ιεράς Μητροπόλεως Νικοπόλεως και Πρεβέζης

Χρυσόστομος
Κατηγορία:Απόφοιτοι της Θεολογικής Σχολής του Εθνικού και Καποδιστριακού Πανεπιστημίου Αθηνών
Κατηγορία:Απόφοιτοι της Νομικής Σχολής του Εθνικού και Καποδιστριακού Πανεπιστημίου Αθηνών
Αυτοκρατορία των Μαουρύα

Η **Αυτοκρατορία των Μαουρύα**, ή **Μαουρϋάνων**, ή **Μαουρϋανή** (Μωρύα στη γλώσσα Χίντι), ήταν η πρώτη μεγάλη γηγενής αυτοκρατορία στην αρχαία Ινδία, κατά την περίοδο 321 π.Χ. - 185 π.Χ., παίρνοντας το όνομά της από την ομώνυμη δυναστεία. Πρόκειται για σπουδαία ιστορική περίοδο της Ινδίας που ακολούθησε μετά την εισβολή του Δαρείου Γ΄ και μετέπειτα του Μεγάλου Αλεξάνδρου, που είχαν συμπεριλάβει τμήματα της ινδικής χερσονήσου στις αυτοκρατορίες τους.

## Γενικά
Η δυναστεία των Μαουρύα προερχόταν από το Βασίλειο της Μαγκάντα στη βoρειοανατολική Ινδία, έχοντας πρωτεύουσα τα Παταλιπούτρα (*Παλίβοθρα* στους αρχαίους Έλληνες συγγραφείς, σημερινή Πάτνα). Η αυτοκρατορία ιδρύθηκε το 321 π.Χ. από τον Τσαντραγκούπτα Μαουρύα (τον *[[Σανδροκόττος|Σανδροκόττο]]*, κατά τους αρχαίους Έλληνες), ο οποίος αφού ανέτρεψε τη δυναστεία Νάντα κατόρθωσε το 320 π.Χ. να κυριαρχήσει σ΄ όλη τη βόρεια και κεντρική Ινδία και σ΄ ένα τμήμα του οροπεδίου Ντέκκαν. Οι δε διάδοχοι αυτού, o Μπιντουσάρα, και κυρίως ο Μέγας Ασόκα, επεξέτειναν ακόμα περισσότερο την αυτοκρατορία και προς τα δυτικά εκμεταλλευόμενοι τα κενά των τοπικών εξουσιών, στον απόηχο της απόσυρσης των ελληνικών στρατευμάτων του Μεγάλου Αλεξάνδρου.

Η Αυτοκρατορία των Μαουρύα, έχοντας έκταση 5.000.000 τ.χλμ., ήταν παγκοσμίως μία από τις μεγαλύτερες σε έκταση αυτοκρατορίες στην εποχή της, και η μεγαλύτερη στην ινδική υποήπειρο. Στο απόγειό της, η αυτοκρατορία είχε επεκταθεί προς τα βόρεια κατά μήκος των φυσικών ορίων των  Ιμαλαΐων (εκτός του Κασμίρ), και στα ανατολικά μέχρι το σημερινό Ασσάμ. Στα δυτικά, περιελάμβανε εδάφη πέρα από το σημερινό Πακιστάν, την περιοχή  Βαλουχιστάν, τις νότιες πλευρές του Ιράν, και ένα μέρος του σημερινού Αφγανιστάν.

Στη συνέχεια η αυτοκρατορία επεκτάθηκε στις κεντρικές και νότιες περιοχές της Ινδίας, εκτός του νοτιότερου άκρου, από τους αυτοκράτορες διαδόχους του Τσαντραγκούπτα, τον Μπιντουσάρα, και κυρίως τον Ασόκα. Εκτιμήθηκε ότι ο πληθυσμός της αυτοκρατορίας των Μαουρύα έφθανε περίπου τους 50 με 60 εκατομμύρια ανθρώπους, καθιστώντας την μια από τις πολυπληθέστερες αυτοκρατορίες της αρχαιότητας.

## Παραπομπές


## Πηγές
* "Εγκυκλοπαίδεια Πάπυρος Larousse Britannica"  τομ. 29ος, σελ. 210.

## Εξωτερικοί σύνδεσμοι
* Η Μαουρϋανή Αυτοκρατορία
* Livius.org: Η Δυναστεία των Μαουρύα
* Η Μαουρϋανή Αυτοκρατορία της Ινδίας 
* Έκταση της Μαουρϋανής Αυτοκρατορίας
* Η Αυτοκρατορία των Μαουρύα από Britannica 

Κατηγορία:Αρχαίες Αυτοκρατορίες - Χώρες
Κατηγορία:Ιστορία της Ινδίας
Κατηγορία:Πρώην κράτη της Ασίας
Κατηγορία:Πρώην αυτοκρατορίες της Ασίας
Α.Ο. Φάρος Κερατσινίου

Ο **Αθλητικός Όμιλος Φάρος Κερατσινίου** είναι ελληνικός αθλητικός σύλλογος που δραστηριοποιείται στο Κερατσίνι του Πειραιά, όπου και βρίσκεται η έδρα του, το Κλειστό Γήπεδο Κερατσινίου «Π. Νικολαΐδης». Επίσημο έτος ίδρυσής του είναι το 1971 και αγωνίζεται με χρώματα το κόκκινο και το μπλε. Διατηρεί τμήματα καλαθοσφαίρισης και πετοσφάιρισης.

## Ίδρυση
Η ιστορία της ομάδας του Φάρου ξεκινά το 1971 από την περιοχή του Αγίου Ευθυμίου Κερατσινίου. Πρωτεργάτης της ιδέας ήταν ο Αρχιμανδρίτης Στέφανος Λαχάνης και οι πρώτες προπονήσεις έλαβαν χώρα στο μικρό γηπεδάκι παραπλεύρως της εκκλησίας. Ακολούθως η δραστηριότητα του σωματείου απλώθηκε, ενσωματώνοντας αθλητές από ολόκληρη την περιοχή. Το πλήρες αρχικό όνομα του συλλόγου ήταν *Αθλητικός Όμιλος Αγίου Ευθυμίου Κερατσινίου «ο Φάρος»*.

## Τμήμα καλαθοσφαίρισης ανδρών

## Τμήμα καλαθοσφαίρισης γυναικών

## Τμήμα πετοσφαίρισης ανδρών
### Ιστορική αναδρομή
Το τμήμα ανδρικής πετοσφαίρισης του Φάρου, ξεκινώντας από τις μικρές κατηγορίες με παιδιά της γειτονιάς, κατόρθωσε να φτάσει στην Α2 Εθνική Κατηγορία, όπου αγωνίστηκε για 9 αγωνιστικές περιόδους.

Στο Φάρο Κερατσινίου ξεκίνησε την καριέρα του ο διεθνής πετοσφαιριστής Μιχάλης Τριανταφυλλίδης.

## Παραπομπές



Κατηγορία:Αθλητικοί σύλλογοι Πειραιά
Κατηγορία:Ιδρύσεις αθλητικών συλλόγων το 1971
Κατηγορία:Ελληνικοί σύλλογοι πετοσφαίρισης
Σοσιαλιστικό Λαϊκό Κόμμα (Δανία)

Το **Σοσιαλιστικό Λαϊκό Κόμμα** (δαν. *Socialistisk Folkeparti*), γνωστό διεθνώς και ως «**Πράσινη Αριστερά**» είναι ένα πράσινο κόμμα στην Δανία που ακολουθεί αριστερή-κεντροαριστερή πολιτική. Ιδρύθηκε το 1959 από τον Άξελ Λάρσεν και σήμερα επικεφαλής του είναι η Πία Όλσεν Ντιρ. 

Το κόμμα είναι αυτή τη στιγμή το πέμπτο μεγαλύτερο του Φόλκετινγκ, κατέχοντας 16 από τις συνολικά 179 έδρες, ενώ συμμετέχει στην κυβέρνηση της Χέλε Τόρνινγκ-Σμιτ, μαζί με τους Σοσιαλδημοκράτες και το Δανικό Κοινωνικό Φιλελεύθερο Κόμμα.

Η ίδρυσή του προκλήθηκε ύστερα από την κριτική του Λάρσεν αναφορικά με την σοβιετική εισβολή στην Ουγγαρία κατά την επανάσταση του 1956, θέλοντας έτσι να συμπληρώσει το κενό μεταξύ της σοσιαλδημοκρατίας και του σοβιετικού κομμουνισμού.

## Έδρες σε κοινοβούλια

## Παραπομπές


Κατηγορία:Πολιτικά κόμματα της Δανίας
Κατηγορία:Σοσιαλιστικά κόμματα
Κατηγορία:Οικολογικά κόμματα
Blasphemy

Οι **Blasphemy** είναι black/death metal συγκρότημα από το Βανκούβερ του Καναδά. Ξεκίνησαν να παίζουν μουσική το 1984 και κυκλοφόρησαν την πρώτη τους demo ηχογράφηση *Blood Upon the Altar* rτο 1989. To 1990 κυκλοφόρησαν τον πρώτο τους δίσκο *Fallen Angel of Doom* μέσω της δισκογραφικής εταιρείας Wild Rags. Ο δεύτερος και τελευταίος τους δίσκος *Gods of War* βγήκε το 1993 μέσω της *Osmose Productions*. Την ίδια χρονιά συμμετείχαν μαζί με τους Immortal και τους Rotting Christ στην ευρωπαϊκή *Fuck Christ Τour* περιοδεία. Τον Ιούλιο του 2001 έπαιξαν ζωντανά στο Βανκούβερ, όπου πραγματοποιήθηκε και η ζωντανή ηχογράφησή τους *Live Ritual - Friday the 13th* η οποία κυκλοφόρησε σαν live δίσκος το την επόμενη χρονιά.

Υπήρξαν αδρανείς μουσικά μέχρι το 2009. Η αδράνεια αυτή έληξε με τις δύο συναυλίες τους στο Μόντρεαλ και στο Ελσίνκι, η τελευταία στα πλαίσια του φεστιβάλ Black Flames of Blasphemy, μαζί με τους Archgoat, Black Witchery, Revenge και Proclamation. Το 2010, πρωτοστάτησαν στο φεστιβάλ Nuclear War Now! στη Γερμανία.

Το τραγούδι τους *War Command* έχει διασκευαστεί από τους Beherit. Η διασκευή αυτή εμφανίστηκε στη συλλογή *Beast of Beherit - Complete Worxxx* του 1999. Επιπλέον το οργανικό κομμάτι τους *Winds of the Black Gods* εμφανίστηκε σαν πρελούδιο στη συλλογή Fenriz Presents... The Best of Old-School Black Metal, η οποία κυκλοφόρησε από την Peaceville Records το 2004.

## Μέλη

* Nocturnal Grave Desecrator and Black Winds - Φωνητικά
* Caller of the Storms - Κιθάρες
* Deathlord of Abomination and War Apocalypse - Κιθάρες
* Three Black Hearts of Damnation and Impurity - Ντραμς
* V.K. (of Diocletian/Vassafor) - Μπάσο (σε συναυλίες)

## Δισκογραφία

* *Fallen Angel of Doom* (1990)
* *Gods of War* (1993)

## Παραπομπές
* http://www.metal-archives.com/bands/Blasphemy/1141

## Εξωτερικοί σύνδεσμοι
*[ Blasphemy] στο Allmusic
*[Blasphemy](http://www.discogs.com/artist/Blasphemy+(2)) στο Discogs
*Blasphemy στην Encyclopaedia Metallum

Κατηγορία:Καναδικά black metal συγκροτήματα
Κατηγορία:Καναδικά death metal συγκροτήματα
Παραμόρφωση (μηχανική)

Η **παραμόρφωση** είναι σε γενικές γραμμές η αλλαγή του σχήματος ή του μεγέθους ενός σώματος έπειτα από την ασκήση κάποιας δύναμης πάνω στο σώμα. Παραμόρφωση μπορεί να προκληθεί επίσης από μεταβολή της θερμοκρασίας του σώματος κατά τις διαδικασίες της συστολής ή διαστολής.

Η έννοια της παραμόρφωσης χρησιμοποιείται πολύ συχνά στη φυσική, στην εφαρμοσμένη μηχανική, στη δομική, την επιστήμη υλικών κ.α. Η μελέτη της ενδιαφέρει κάθε εφαρμογή όπου είναι σημαντική η στατικότητα, η στερεότητα και οι δομικές αστοχίες μιας κατασκευής ή ενός σώματος.

## Είδη παραμόρφωσης
Αδρά μπορούν να διακριθούν δυο είδη παραμόρφωσης:
* Ελαστική παραμόρφωση, που δεν είναι μόνιμη, δηλαδή το σώμα επανέρχεται στο αρχικό του σχήμα (από τον ίδιο δρόμο και ακαριαία) όταν πάψει να ενεργεί η δύναμη που προκάλεσε την παραμόρφωση. Παράδειγμα ελαστικής παραμόρφωσης είναι αυτή ενός ελατηρίου, που επανέρχεται στο αρχικό του μήκος μόλις πάψει να του ασκείται δύναμη. Τα πραγματικά σώματα έχουν ένα όριο στο πόσο μπορούν να παραμορφωθούν ελαστικά και εξαρτάται από το σχήμα, το υλικό και τη θερμοκρασία τους. Η ελαστική παραμόρφωση περιγράφεται μαθηματικά από τον νόμο του Hooke σύμφωνα με τον οποίο η παραμόρφωση είναι ανάλογη της δύναμης που ασκείται.
:\sigma = E \varepsilon
Όπου \sigma είναι η δύναμη ανά μονάδα επιφάνειας ή αλλιώς τάση, Ε το μέτρο ελαστικότητας του υλικού και \varepsilon είναι η αναλογία του παραμορφωμένου μήκους προς το αρχικό ή ανηγμένη παραμόρφωση. 
* Πλαστική παραμόρφωση που είναι μόνιμη, δηλαδή το σώμα δεν επανέρχεται στο αρχικό του σχήμα. Παράδειγμα μπορεί να είναι ένα κομμάτι πλαστελίνης το οποίο χτυπάμε με το χέρι μας πάνω σε ένα τραπέζι, ή το ελατήριο του πιο πάνω παραδείγματος όταν του ασκηθεί υπερβολική δύναμη εφελκυσμού και ανοίξει. Υπάρχει ένα όριο στην πλαστική παραμόρφωση μέχρι το σώμα να σπάσει (όριο θραύσης).

## Στάδια παραμόρφωσης

Σε ένα σώμα που ασκείται μία συνεχώς αυξανόμενη δύναμη, αρχικά εμφανίζεται ελαστική παραμόρφωση. Όταν ξεπεραστεί το λεγόμενο όριο ελαστικότητας το σώμα χάνει την ικανότητα να επανέρχεται πλήρως στο αρχικό του σχήμα. Αν αφεθεί ελεύθερο θα επανέλθει μόνο το μέρος που αντιστοιχεί στην ελαστική παραμόρφωση και η παραμόρφωση που δεν επανέρχεται ονομάζεται παραμένουσα ή πλαστική παραμόρφωση. Αν η δύναμη συνεχίσει να αυξάνεται, το σώμα θα φτάσει στο όριο θραύσης του και θα σπάσει.

Τα παραπάνω στάδια δεν εμφανίζονται σε όλα τα υλικά. Για παράδειγμα η πλαστελίνη δεν εμφανίζει ελαστικές παραμορφώσεις για αυτό και κρατάει στο σχήμα που της δίνουμε. Στο γυαλί δεν υπάρχουν μόνιμες παραμορφώσεις πριν τη θραύση για αυτό και ταιριάζουν απόλυτα τα κομμάτια από ένα σπασμένο τζάμι. Τα υλικά που έχουν μεγάλες πλαστικές παραμορφώσεις πριν σπάσουν λέγονται όλκιμα (π.χ. χάλυβας, αλουμίνιο κ.α.) ενώ τα υλικά που έχουν πολύ μικρές ή και καθόλου πλαστικές παραμορφώσεις λέγονται ψαθυρά (π.χ. μάρμαρο, γυαλί, κιμωλία, χυτοσίδηρος κ.α.).

## Παραπομπές


## Πηγές
* Ι.Ν. Πρασιανάκης, Σ.Κ. Κουρκούλης, Πειραματική αντοχή των υλικών, Αθήνα 1999, Εκδόσεις Συμμετρία

## Εξωτερικοί σύνδεσμοι
* 

Κατηγορία:Επιστήμη υλικών
Κατηγορία:Μηχανική
Κατηγορία:Μηχανική στερεών
Κανάντα γλώσσα

thumb|280px|Δείγμα καναρικής γραφής
Η **Κάναντα** ή *καναντική* ή *καναρική* είναι μία από τις αρχαίες κλασικές γλώσσες που ομιλείται μέχρι και σήμερα στην Ινδία και κυρίως στην πολιτεία της Καρνάτακα, έχοντας χαρακτηριστεί από το ισχύον σύνταγμα ως μία από τις επίσημες γλώσσες της Ινδίας.

Την καναρική γλώσσα ομιλούν ως μητρική περίπου 70 εκατομμύρια άνθρωποι και θεωρείται μια από τις σαράντα περισσότερο ομιλούμενες γλώσσες στον κόσμο. Η καναρική διαμορφώθηκε κατά τον 5ο αιώνα μ.Χ. και άκμασε τον 6ο αιώνα όποτε και εμφανίζονται τα πρώτα γραπτά ευρήματα, επιγραφές κ.λ.π. Έκτοτε η λογοτεχνία στη γλώσσα αυτή συνεχίζεται αδιάκοπα. Γλωσσολογικά η Κάναντα ανήκει στην ομάδα των νοτίων δραβιδικών γλωσσών. Η ιστορική της εξέλιξη διακρίνεται σε τέσσερις περιόδους: 
:α) την πρώιμη καναρική, λεγόμενη Πούρβα Χαλεγκάναντα (Purva Halegannada) ή Επιγραφική Κάναντα, της περιόδου 5ου - 9ου αιώνα.
:β) την αρχαία καναρική, λεγόμενη Χαλεγκάναντα, (Halegannada) της περιόδου 10ου - 14ου αιώνα. 
:γ) τη μεσαιωνική ή μέση καναρική, λεγόμενη Ναντουγκάναντα (Nadugannada) της περιόδου 15ου - 18ου αιώνα, και 
:δ) τη σύγχρονη καναρική, λεγόμενη Χοσαγκάναντα (Hosagannada) από το 1800 μέχρι σήμερα.

Έργα της καναρικής λογοτεχνίας έχουν λάβει πλείστα βραβεία ενώ από τον Ιούλιο του 2011 συστάθηκε ειδικό κέντρο μελέτης της κλασικής Κάναντα, που τελεί υπό την αιγίδα του Κεντρικού Ινστιτούτου Ινδικών Γλωσσών (CIIL) στη Μυσόρη, προκειμένου να διευκολύνει έρευνες που σχετίζονται με τη γλώσσα.

Η Κανάντα έχει αρκετές δανεισμένες (τατσάμα) λέξεις όπως η *dina* (ημέρα), *kopa* (θυμός), *surya* (ήλιος), *mukha* (πρόσωπο), *nimiṣa* (λεπτό) και *anna* (ρύζι)

## Πηγές
*"Εγκυκλοπαίδεια Πάπυρος Larousse Britannica", τομ.28ος, σελ.298.
* Robert Zydenbos (2020): ''A Manual of Modern Kannada.'' Heidelberg: XAsia Books (Open Access, PDF format)

## Δείτε επίσης
* Αραναντάν γλώσσα

## Εξωτερικοί σύνδεσμοι

Κατηγορία:Γλώσσες της Ινδίας
Κατηγορία:Δραβιδικές γλώσσες
Εντατική ιδιότητα

**Εντατικές ιδιότητες**, είναι ιδιότητες οι τιμές των οποίων είναι ανεξάρτητες από την έκταση  ή τη μάζα του συστήματος και μπορεί να μεταβάλλονται από σημείο σε σημείο σε κάθε χρονική στιγμή. Εντατικές ιδιότητες είναι π.χ. η πυκνότητα, η πίεση και η θερμοκρασία. Για παράδειγμα, η θερμοκρασία τήξης του πάγου είναι 0 C, τόσο για ένα παγάκι όσο και για ένα παγόβουνο, κοινώς η θερμοκρασία είναι ανεξάρτητη της έκτασης του πάγου.

Εφόσων δύο διαφορετικές εντατικές ιδιότητες είναι γνωστές για ένα απλό συμπιεστό σύστημα, η κατάστασή του μπορεί να προσδιορισθεί πλήρως.

Κατηγορία:Ιδιότητες της ύλης
Τζουζέπε Ιμπαστάτο

Ο **Τζουζέπε Ιμπαστάτο** (περισσότερο γνωστός ως **Πεπίνο Ιμπαστάτο**) (1948-1978) ήταν Ιταλός πολιτικός ακτιβιστής που αγωνίστηκε κατά της Μαφίας, αποκαλύπτοντας τις δραστηριότητές της μέσω του ραδιοφωνικού σταθμού *Radio Aut*. Τελικά δολοφονήθηκε από την Μαφία στις 9 Μαΐου του 1978.

## Βιογραφικό
Γεννήθηκε στις 5 Ιανουαρίου του 1948 στο Τσίνιζι της επαρχίας του Παλέρμο. Πολλοί από τους συγγενείς του ήταν μέλη της Μαφίας, μεταξύ αυτών ο πατέρας του που είχε εξορισθεί την περίοδο του φασισμού λόγω της συμμετοχής του στην εγκληματική οργάνωση και ο θείος του Τσεζάρε Μαντσέλλα που ήταν επικεφαλής της Μαφίας στο Τσίνιζι. 

## Παραπομπές


## Βιβλιογραφία για τον Ιμπαστάτο στα ιταλικά
*Rizzo Marco e Bonaccorso Lelio. *Peppino Impastato, un giullare contro la mafia*, edizioni BeccoGiallo, 2009
*Felicia Bartolotta Impastato, *La mafia in casa mia*, intervista a cura di Anna Puglisi e Umberto Santino, La Luna, Palermo 1986, 2000
*Salvo Vitale, *Nel cuore dei coralli. Peppino Impastato, una vita contro la mafia*, Rubbettino, Soveria Mannelli 1995
*Umberto Santino (a cura di), *L'assassinio e il depistaggio. Atti relativi all'omicidio di Giuseppe Impastato*, Centro Impastato, Palermo 1998
**Peppino Impastato: anatomia di un depistaggio*, Relazione della Commissione parlamentare antimafia presentata da Giovanni Russo Spena, Editori Riuniti, Roma 2001
*Giuseppe Impastato, *Lunga è la notte. Poesie, scritti, documenti*, (a cura di Umberto Santino), Centro Impastato, Palermo 2002
*Anna Puglisi&nbsp;– Umberto Santino (a cura di), *Cara Felicia. A Felicia Bartolotta Impastato*, Centro Impastato, Palermo 2005
* Augusto Cavadi, in *Gente bella. Volti e storie da non dimenticare* (Candida Di Vita, Don Pino Puglisi, Francesco Lo Sardo, Lucio Schirò  D'Agati, Giorgio La Pira, Peppino Impastato), Il Pozzo di Giacobbe, Trapani 2004.

## Εξωτερικοί σύνδεσμοι

*https://web.archive.org/web/20121021203645/http://www.centroimpastato.it/
*https://web.archive.org/web/20120819104643/http://www.9maggio78.it/
*https://web.archive.org/web/20100910130935/http://palermo.repubblica.it/cronaca/2010/05/09/news/la_casa_di_don_tano_badalamenti_assegnata_al_centro_impastato-3926349/

Κατηγορία:Ιταλοί ακτιβιστές
Κατηγορία:Δολοφονημένοι ακτιβιστές
Ίλιουντ Ουίλιαμς

Ο **Ίλιουντ Ουίλιαμς** (Eliud Thaddeus Williams γενν. στις 21 Αυγούστου 1948) είναι πολιτικός από τη Δομινίκα, που υπηρέτησε ως ο 7ος Πρόεδρος της Δομινίκας από το Σεπτέμβριο του 2012 ως τις 2 Οκτωβρίου 2013.

## Σπουδές
Απέκτησε τίτλο Μάστερ στη Διοίκηση Επιχειρήσεων από το Πανεπιστήμιο των Δυτικών Ινδιών το 1995.

Υπηρέτησε σε θέση επιτρόπου για θέματα συνεργασίας από το 1985 ως το 1987 και εν συνεχεία ακολούθησε καριέρα ως δημόσιος υπάλληλος ως το 2004, οπότε διορίστηκε Γενικός Διευθυντής της Τηλεπικοινωνιακής Αρχής της Ανατολικής Καραϊβικής (Eastern Caribbean Telecommunications Authority). Στη θέση εκείνη παρέμεινε ως το 2008. Επίσης, ήταν επικεφαλής ενός κυβερνητικού προγράμματος για τις αγροτικές επιχειρήσεις (1996-2000) και μόνιμος γραμματέας του υπουργείου Υγείας και Κοινωνικής Ασφάλειας (1992-96), του υπουργείου Γεωργίας και Περιβάλλοντος (1996-2000) και του υπουργείου Επικοινωνιών, Δημοσίων Έργων και Οικιστικής Ανάπτυξης ως το 2008. Την περίοδο από το 2004 ως το 2008 ήταν σύμβουλος της  WHITCO Α.Ε. και εργάστηκε στο σχεδιασμό επιχειρήσεων.

## Προεδρία
Έπειτα από την παραίτηση του Προέδρου Νίκολας Λίβερπουλ για λόγους υγείας, ο Ουίλιαμς ορίστηκε ως ο υποψήφιος του Εργατικού Κόμματος της Δομινίκας για την προεδρία. Εξελέγη Πρόεδρος από το Κοινοβούλιο τις 18 Σεπτεμβρίου 2012, με το κύριο κόμμα της Αντιπολίτευσης (Ενωτικό Κόμμα των Εργατών) να μη συμμετέχει στην ψηφοφορία, καθώς χαρακτήρισε την εκλογική διαδικασία ως αντισυνταγματική. 

Το 2013 τον διαδέχθηκε ως πρόεδρος ο Τσαρλς Σάβαριν.

## Παραπομπές


## Εξωτερικοί σύνδεσμοι
*Επίσημος ιστότοπος της Προεδρίας της Δομινίκας

Κατηγορία:Πρόεδροι της Δομινίκας
Χάι Φονγκ

thumb|250px|Το λιμάνι του Χάι Φονγκ
Το **Χάι Φονγκ** (βιετναμέζικα: *Hải Phòng* ή *Haiphong*) είναι η τρίτη μεγαλύτερη πόλη στο Βιετνάμ, καθώς σύμφωνα με την απογραφή του 2010 έχει 1.884.685 κατοίκους. Απέχει 105 χιλιόμετρα από την πρωτεύουσα Ανόι, και βρίσκεται στις ακτές του κόλπου Τόλκιν, στο δέλτα του Ερυθρού Ποταμού. Είναι η πιο σημαντική πόλη στο Βιετνάμ η οποία έχει λιμάνι και διαθέτει πολύ καλή ακτοπλοϊκή σύνδεση, ενώ είναι το κύριο λιμάνι του βόρειου Βιετνάμ. Το όνομά της σημαίνει «παράκτια άμυνα».

Η πόλη επί γαλλικής κυριαρχίας ήταν το κύριο λιμάνι της Ινδοκίνας. Αρκετά από τα αποικιακά κτήρια έχουν διατηρηθεί σήμερα στη πόλη. Η πόλη βρίσκεται κοντά στο κόλπο Χα Λονγκ, ένα από τα σημαντικότερα αξιοθέατα του Βιετνάμ. Επίσης, κοντά στη πόλη βρίσκεται το αρχιπέλαγος Κατ Μπα, το οποίο αποτελείται από 350 ασβεστολιθικά νησιά. Το Χάι Φονγκ εξυπηρετείται από το διεθνές αεροδρόμιο Κατ Μπι, το οποίο κτίστηκε κατά την γαλλική αποικιοκρατία.

## Παραπομπές


## Πηγές
*Hai Phong - Cat Ba travel information  Active travel Vietnam
*Social and natural conditions Hai Phong portal

## Εξωτερικοί σύνδεσμοι
* 

Κατηγορία:Πόλεις του Βιετνάμ
Κατηγορία:Λιμένες της Ασίας
Λίστα Ενότητας – Οι Κόκκινοι-Πράσινοι

Η **Λίστα Ενότητας**, επισήμως «**Λίστα Ενότητας – Οι Κόκκινοι-Πράσινοι**» (δαν. *Enhedslisten – De Rød-Grønne*) είναι ένα σοσιαλιστικό πολιτικό κόμμα στην Δανία. Ιδρύθηκε το 1989 ύστερα από συγχώνευση τριών κομμάτων της αριστεράς, των Αριστερών Σοσιαλιστών, του Κομμουνιστικού Κόμματος Δανίας και του Σοσιαλιστικού Εργατικού Κόμματος. 

Το κόμμα κατέχει αυτή τη στιγμή 9 από τις συνολικά 179 έδρες του Φόλκετινγκ. Σε γενικές γραμμές η ιδεολογία του πηγάζει από τις αρχές του μαρξισμού και του αντικαπιταλισμού με το πρόγραμμα του να προτείνει σοσιαλιστικές και οικοσοσιαλιστικές οικονομικές πολιτικές. 
## Έδρες σε κοινοβούλια

## Παραπομπές



Κατηγορία:Πολιτικά κόμματα της Δανίας
Κατηγορία:Σοσιαλιστικά κόμματα
Ντα Νανγκ

thumb|250px|Το Ντα Νανγκ
Το **Ντα Νανγκ** (βιετναμέζικα: *Đà Nẵng*) είναι η τέταρτη μεγαλύτερη πόλη του Βιετνάμ, με 887.069 κατοίκους. Είναι μαζί με τη Χο Τσι Μιν και το Χάι Φονγκ ένα από τα μεγαλύτερα λιμάνια της χώρας. Είναι η μεγαλύτερη πόλη στο κεντρικό Βιεντάμ. Το λιμάνι της πόλης είναι καλά προστατευμένο, στις εκβολές του ποταμού Χαν. Κοντά στο κέντρο της πόλης βρίσκεται το αεροδρόμιο του Ντα Νανγκ, το τρίτο πιο πολυσύχναστο στη χώρα. Είναι το οικονομικό κέντρο του κεντρικού Βιετνάμ. Η πόλη βρίσκεται σε απόσταση περίπου 100 χιλιομέτρων από αρκετά Μνημεία Παγκόσμιας Κληρονομιάς, όπως η αυτοκρατορική Χουέ και το Χόι Αν.

## Παραπομπές


Κατηγορία:Πόλεις του Βιετνάμ
Κατηγορία:Λιμένες της Ασίας
Κατά σιτοπωλών

Το ***Κατά Σιτοπωλών*** είναι ρητορικός δικανικός λόγος του Λυσία που ανήκει στην κατηγορία των καταγγελτικών λόγων του. Γράφτηκε για λογαριασμό κατηγόρου περίπου το 386 π.Χ. και εκφωνήθηκε ενώπιον της Ηλιαίας εναντίον κυρίως των σιτοπωλών και λιγότερο των σιτεμπόρων για λαθραία εισαγωγή σίτου και αισχροκέρδεια.

Στην αρχαία Αθήνα η εισαγωγή και, στη συνέχεια, η διάθεση στην αγορά σιταριού τελούσε κάτω από αυστηρό έλεγχο. Υπήρχαν οι σιτέμποροι, που όφειλαν να ξεφορτώνουν όλα τα φορτία με τα σιταγωγά τους πλοία στο λιμάνι του Πειραιά, και οι σιτοπώλες που θα πουλούσαν στη λιανική το σιτάρι κυρίως εισαγόμενο από τους σιτοβολώνες της Θράκης, της Αιγύπτου, της Σικελίας κ.λ.π. Στους σιτεμπόρους δινόταν άδεια για συγκεκριμένες ποσότητες εισαγωγής σιταριού 50 μέδιμνοι και το επιτρεπόμενο κέρδος ήταν ένας οβολός ανά μέδιμνο.

Ενώ οι δέκα αγορανόμοι, ένας από κάθε φυλή, ήταν επόπτες εμπορίου για όλα τα άλλα διακινούμενα αγαθά πλήν σίτου, ήλεγχαν την ποιότητα των διακινουμένων αγαθών και τις τιμές τους, οι σιτοφύλακες ήταν ειδικό σώμα αρχόντων, που εκλέγονταν με κλήρο κάθε χρόνο και ασκούσε την εποπτεία για την εξασφάλιση, διακίνηση και εμπορία του σιταριού.

## Παραπομπές


## Εξωτερικοί σύνδεσμοι

*Ψηφιακή Βιβλιοθήκη Νεοελληνικών Σπουδών

Κατηγορία:Δικανικοί λόγοι
Ινδική Ασπίδα

Με τον γεωλογικό όρο **Ινδική Ασπίδα**, ή **Ινδική Τράπεζα**, ονομάζεται η ηπειρωτική ασπίδα του προκαμβρίου που αποτελεί μία από τις τέσσερις ηπειρωτικές ασπίδες της Ασιατικής ηπείρου, και η οποία καλύπτει περίπου τα 2/3 της σημερινής Ινδίας.

Μετά τη σταθεροποίηση της βάσης της ινδικής τράπεζας κατά την διάρκεια του Πρωτεροζωικού Αιώνα (πριν 570 εκατομμύρια χρόνια) η εξέλιξη που ακολούθησε, σύμφωνα πάντα με τις έρευνες και παρατηρήσεις των γεωλόγων, προσδιορίσθηκε από έξι βασικές στρωματογραφικές σειρές, όπως αυτές αποκαλύπτονται δημιουργώντας τα πετρώματα της ομάδας Κούνταπα, όπως και τα πετρώματα των σειρών Βίντγια, της Γκοτβάνα (ιζήματα), του μεσοζωικού αιώνα, του παλαιογενούς και του νεογενούς.

Συγκεκριμένα η βάση της Ινδικής τράπεζας, δηλαδή η μέσο βόρεια πλευρά της Ινδικής χερσονήσου όπως φαίνεται σήμερα, αποτελείται από πέντε περιοχές πτυχώσεων που γεω-συγκλίνουν στην ασιατική ήπειρο, και οι οποίες οριοθετούν την ασπίδα προς βορρά, ενώ προς νότο οριοθετείται από την υφιστάμενη σημερινή ακτογραμμή. Οι πτυχώσεις αυτές, ξεκινώντας από την αρχαιότερη προς την νεότερη είναι:

# Η πτύχωση Νταρουάρ.
# Η οροσειρά Αράβαλι.
# Η οροσειρά Ανατολικών Γκατς
# Τα όρη Σάτπουρα,και
# Η πτύχωση Δελχί.

## Πηγές
* "Εγκυκλοπαίδεια Πάπυρος Larousse Britannica" τομ.29ος, σελ.281.

Κατηγορία:Γεωλογία της Ινδίας
Κατηγορία:Γεωλογικοί σχηματισμοί